Document ID: 31997R0887

KOMISSION ASETUS (EY) N:o 887/97,
annettu 16 päivänä toukokuuta 1997,
Kanariansaarille sijoittautuneita pääjalkaisten tuottajia koskevan erityistoimenpiteen käyttöön ottamisesta annetun neuvoston asetuksen (EY) N:o 712/97 soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarille sijoittautuneita pääjalkaisten tuottajia koskevan erityistoimenpiteen käyttöön ottamisesta 22 päivänä huhtikuuta 1997 annetun neuvoston asetuksen (EY) N:o 712/97 (1) ja erityisesti sen 2 artiklan,
ottaa huomioon yhteisessä maatalouspolitiikassa sovellettavasta laskentayksiköstä ja muuntokertoimista 28 päivänä joulukuuta 1992 annetun neuvoston asetuksen (ETY) N:o 3813/92 (2), sellaisena kuin se on viimeksi muutettuna asetuksella (EY) N:o 150/95 (3), ja erityisesti sen 6 artiklan,
sekä katsoo, että
asetuksessa (EY) N:o 712/97 on otettu käyttöön Kanariansaarille sijoittautuneita pääjalkaisten tuottajia koskeva vuosittainen tuki,
tukijärjestelmän moitteettoman hallinnoimisen takaamiseksi olisi säädettävä tuen myöntämisestä tuottajajärjestöille,
on tarpeen täsmentää ja mukauttaa maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93 (4), sellaisena kuin se on viimeksi muutettuna asetuksella (EY) N:o 1428/96 (5), 10 ja 12 artiklassa säädettyjen maatalouden muutokurssien määräytymisperusteita, jotta tuen myöntämisen edellytykset voidaan ottaa huomioon,
on tarpeen, että kansalliset viranomaiset toteuttavat valvontatoimenpiteitä, joilla voidaan varmistaa tuen myöntämisen edellytysten noudattaminen,
asetusta (EY) N:o 712/97 sovelletaan 1 päivästä tammikuuta 1996 alkaen; näin ollen tätä asetusta on sovellettava samasta päivästä alkaen, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa annetaan asetuksessa (EY) N:o 712/96 säädetyn Kanariansaarille sijoittautuneille pääjalkaisten tuottajille siirtymäkauden ajaksi myönnettävän vuosittaisen tuen soveltamista koskevat yksityiskohtaiset säännöt.
2 artikla
Tuki myönnetään tuottajajärjestöille, joiden on varmistettava sen jakaminen järjestöihin kuuluvien tuottajien kesken tuottajien tosiasiallisesti tuottamien ja kaupan pitämien määrien perusteella.
3 artikla
Tuottajajärjestöjen on esitettävä jäsenvaltion toimivaltaisille viranomaisille asianomaista vuotta seuraavan maaliskuun 1 päivään mennessä vuosittaista tukea koskeva hakemus, johon on eritelty kuukausittain kyseisen vuoden aikana tukeen oikeuttavat kaupan pidetyt määrät. Markkinointivuoden 1996 osalta tämä määräaika on siirretty 1 päivään kesäkuuta.
Toimivaltaiset viranomaiset maksavat tukisumman kahden kuukauden kuluessa hakemuksen jättämisestä.
Kunkin kuukauden aikana kaupan pidettyjen, tukeen oikeutettujen määrien osalta sovellettava maatalouden muuntokurssi on kunkin markkinointikauden ensimmäisen kuukauden ensimmäisenä päivänä voimassa oleva kurssi.
4 artikla
1. Kansallisten toimivaltaisten viranomaisten on toteutettava valvontatoimenpiteitä sen varmistamiseksi, että tukea saavat tuottajat ovat siihen oikeutettuja.
2. Asianomaisten tuottajajärjestöjen on valvontaa varten pidettävä kirjaa tukeen oikeutettujen tuotteiden tuotannosta ja kaupasta sekä ilmoitettava jäsenvaltion toimivaltaisille viranomaisille neljännesvuosittain valvonnassa tarvittavat tiedot.
3. Jäsenvaltioiden on säädettävä niistä seikoista, joiden on erityisesti käytävä ilmi kirjanpidosta, sekä toimivaltaisille viranomaisille ilmoitettavista tiedoista.
4. Kolmen kuukauden kuluessa sen kauden päättymisestä, jonka perusteella tuki on myönnetty, kansallisten viranomaisten on toimitettava komissiolle vuosittainen selvitys tuotetuista ja kaupan pidetyistä määristä ja arvoista sekä varastotilanteesta samoin kuin niistä tukeen oikeutetuista määristä, jotka tosiasiallisesti ovat saaneet tukea, siten, että selvityksestä käy ilmi, että asetuksen (EY) N:o 712/97 1 artiklan 2 kohdassa säädettyjä edellytyksiä on noudatettu.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetusta sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä toukokuuta 1997.

Labels: 3
19
18
6